Albumanmeldelse:Hanne Sørvaag 
- «All Is Forgiven» 

Skal vi låvedanse? 

ALBUM: COUNTRYPOP (DaWorks/Musikkoperatørene) Albumet er innspilt i Nashville, steelgitar blir spilt og sangeren har cowboyhatt. 
Så da er «All Is Forgiven» country, ikke sant? 
I og for seg. 

Countrymusikk forutsetter ikke nødvendigvis at låtmaterialet er all verdens originalt. 
Men om det ikke er det, bør det helst veies opp av noe annet: 
Stemme eller personlighet, for eksempel. 
Sørvaag har ikke mye av noen av delene. 
Spesielt «uptempo»-materialet er til tider dansebandstivt, og tekstene - «jump in the hay-hay-hay!» - mangler vidd. 

Ikke vondt å lytte til. 
Men noen artist er den ganske begavede låtskriveren Sørvaag i grunnen ikke. 

BESTE LÅT: 
«Back To Missing You» 

MORTEN STÅLE NILSEN 
